*Proiect*

**PARLAMENTUL REPUBLICII MOLDOVA**

**LEGE**

**nr. \_\_\_\_\_\_ din \_\_\_\_\_\_\_\_\_**

**pentru modificarea unor acte legislative**

 Parlamentul adoptă prezenta lege organică.

**1.** Alineatul (10) al articolului 23 din Legea nr. 283/2003 privind activitatea particulară de detectiv şi de pază (Monitorul Oficial al Republicii Moldova, 2003, nr. 200–203, art. 769), se modifică și va avea următorul cuprins:

 ,,(10) Activitatea particulară de pază nu poate fi practicată la obiectivele de importanța majoră, la instituțiile statului, la întreprinderile cu capital preponderent de stat, la Banca Națională a Moldovei și alte obiective stabilite în anexa nr. 4”.

**2.** Legea se completează cu anexa nr. 4 cu următorul cuprins:

,,Anexa nr. 4

**LISTA**

**obiectivelor a căror pază nu poate fi**

**efectuată de către organizațiile particulare de pază**

Structurile particulare de pază nu sunt în drept să efectueze paza obiectivelor:

Ministerului Apărării și structurilor din subordinea acestuia;

Ministerului Afacerilor Interne și structurilor din subordinea acestuia;

Serviciului de Informaţii şi Securitate și structurilor din subordinea acestuia;

Centrului Naţional Anticorupţie și structurilor din subordinea acestuia;

Serviciului Vamal și structurilor din subordinea acestuia;

Banca Națională a Moldovei;

Administraţia Naţională a Penitenciarelor și structurile din subordinea acesteia;

de păstrare şi depozitare a armelor, muniţiilor, materialelor explozibile, substanţelor toxice, radioactive şi periculoase;

autorităţilor administraţiei publice, instanţelor judecătoreşti și Procuraturii;

instituţiilor, organizaţiilor finanţate de la bugetele de stat;

întreprinderilor cu capital preponderent de stat”.

**3.** Alineatul 11 al pct. 3 al art. 10 din Legea nr. 845/1992 cu privire la antreprenoriat și întreprinderi (Monitorul Parlamentului, 1994, nr.2/33), se modifică și va avea următorul cuprins:

 ,,efectuarea activităţii particulare de pază la obiectivele de importanța majoră, la instituțiile statului, la întreprinderile cu capital preponderent de stat, la Banca Națională a Moldovei și la alte obiective stabilite de lege”.

**4.** Prezenta lege intră în vigoare la data publicării în Monitorul Oficial al Republicii Moldova.

**PREŞEDINTELE PARLAMENTULUI Zinaida GRECEANÎI**

  *Proiect*

**GUVERNUL REPUBLICII MOLDOVA**

**HOTĂRÎRE**

**nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_**

**cu privire la aprobarea proiectului de lege pentru modificarea**

**unor acte legislative**

 Guvernul **HOTĂRĂŞTE:**

 Se aprobă şi se prezintă Parlamentului spre examinare proiectul de lege pentru modificarea unor acte legislative.

**Prim – ministru Maia SANDU**

*Contrasemnează:*

Viceprim – ministru,

ministru al afacerilor interne Andrei NĂSTASE

Ministru al justiţiei Olesea STAMATE